Iktatószám: 40698/4/2024.

**Széchenyi Úti Óvoda**

**Belső Ellenőrzési Terv**

**2025.**

a/ Az ellenőrzési terv elkészítése során felhasznált kimutatások, elemzések, egyéb dokumentumok felsorolása

A Széchenyi Úti Óvoda (továbbiakban: óvoda) éves ellenőrzési tervének elkészítését kockázatelemző munka előzte meg, melynek információs forrását képezték az óvoda beszámolói, a pénzforgalmi jelentések és egyéb pénzügyi kimutatások, a mérlegtételek alátámasztásához elkészített leltárak, a szakmai beszámolók, az előző évi belső és külső szervezetek ellenőrzési jelentéseinek megállapításai.

b/ Az ellenőrzési tervet megalapozó elemzések és a kockázatelemzés eredményének összefoglaló bemutatása

Az ellenőrzésre kiválasztott témaköröket a kockázatelemzés alapján felállított prioritások határozzák meg.

Az éves ellenőrzési tervhez készített kockázatelemzésben, a stratégiai időszakra meghatározott kockázatok alapján kijelöltük a kockázatokat hordozó fő folyamatokat és a folyamatokhoz tartozó kockázati tényezőket. A kockázatok értékelésével meghatároztuk a működésre és gazdálkodásra fokozott veszélyt jelentő magas kockázatokat, és kezelésükre ellenőrzéseket terveztünk.

A kockázatelemzés alapján 2025. évben a belső ellenőrzés prioritásként kezeli a költségvetésben tervezett kiadások teljesítésének vizsgálatát és a folyamathoz kapcsolódó kontrolltevékenységek működését.

c/ A bizonyosságot adó tevékenységhez rendelkezésre álló és a szükséges ellenőri kapacitás tervezése

Az óvoda 2025. évi belső ellenőrzési tervében a belső ellenőrzés kapacitása összesen 23 szakértői nap, az alábbi megoszlásban:

|  |  |
| --- | --- |
| Megnevezés | Ellenőrzési napok száma  /szakértői nap/ |
| ellenőrzési feladatok: | 16 |
| utóellenőrzés | 2 |
| soron kívüli ellenőrzések tartaléka | 2 |
| tanácsadói tevékenység | 1 |
| képzés | 0 |
| egyéb tevékenység (tervezés, beszámolás) | 2 |

Az ellenőrzési tervet – a költségvetési szervek belső ellenőrzésről szóló 370/2011. (XII.31.) Korm. rendelet előírásai alapján – úgy állítottuk össze, hogy szükség esetén az abban nem szereplő soron kívüli ellenőrzési feladatok is végrehajthatók legyenek. A soron kívüli vizsgálatokra 8 % tartalékidőt határoztunk meg a tervben.

Az ellenőrzésének részletes feladatait az alábbi táblázatban foglaljuk össze, a Pénzügyminisztérium által közzétett tervminta szerinti tartalommal.

**Ellenőrzési terv részletes feladatai**

**Széchenyi Úti Óvoda**

|  |  |  |  |  |  |  |
| --- | --- | --- | --- | --- | --- | --- |
| **Az ellenőrzés**  **tárgya** | **Az ellenőrzött**  **szerv, szervezeti**  **egység** | **Az ellenőrzés célja, módszerei,**  **ellenőrizendő**  **időszak** | **Kockázati**  **tényezők** | **Az ellenőrzés**  **típusa** | **Az ellenőrzés**  **tervezett**  **ütemezése** | **Az ellenőrzés**  **kapacitása** |
| Dologi kiadásokra tervezett előirányzatok teljesítésének ellenőrzése | Széchenyi u. Óvoda, Deák u. Tagóvoda,  Budai u. Tagóvoda,  Ugyeri  Tagóvoda | **Célja**: annak megállapítása, hogy:  -az intézménynél a költségvetés tervezése szabályszerűen történt-e, a jogszabályi előírások és a fenntartó által meghatározott tervezési elvek figyelembevételével,  -az előirányzat módosításokat jogszerű döntésekkel megfelelően alapozták-e meg,  -az előirányzatok teljesítése eltért-e jelentősen a tervezett keretekhez képest, és ha igen, mi volt az eltérés oka.  **Módszerei**: tételes ellenőrzés  **Időszak**: 2024. | -A feladatok, erőforrások és kapacitások változása.  -Állami támogatások igénylése és elszámolása.  -Bevételek teljesítésének bizonytalansága.  - Terven felüli hibaelhárítások, tartalékok hiánya.  - Kontrolltevékenységek nem megfelelő működése.  - Kockázatkezelés és monitoring hiánya | szabályszerűségi  ellenőrzés | 2025.  III. negyedév | 16 szakértői  nap |
| Utóellenőrzés | Széchenyi u. Óvoda, Deák u. Tagóvoda,  Budai u. Tagóvoda,  Ugyeri  Tagóvoda | **Célja:** annak megállapítása, hogy az előző évi ellenőrzés javaslatai hogyan hasznosultak.  **Módszerei**: mintavételes ellenőrzés  **Időszak:** 2024. | Intézkedési tervek végre nem hajtása | szabályszerűségi  ellenőrzés | 2025.  III. negyedév | 2 szakértői  nap |

Cegléd, 2024.10.28.

Jóváhagyta:

Lendvainé Turcsán Ágnes

óvodavezető