Iktatószám: 40698/7/2024.

**Kossuth Múzeum**

**Belső Ellenőrzési Terv**

**2025.**

a/ Az ellenőrzési terv elkészítése során felhasznált kimutatások, elemzések, egyéb dokumentumok felsorolása

A Kossuth Múzeum tervének elkészítését kockázatelemző munka előzte meg, melynek információs forrását képezték a beszámolók, a pénzforgalmi jelentések és egyéb pénzügyi kimutatások, a mérlegtételek alátámasztásához elkészített leltárak, a szakmai beszámolók, az előző évi belső és külső szervezetek ellenőrzési jelentéseinek megállapításai.

b/ Az ellenőrzési tervet megalapozó elemzések és a kockázatelemzés eredményének összefoglaló bemutatása

Az ellenőrzésre kiválasztott témaköröket a kockázatelemzés alapján felállított prioritások határozzák meg.

Az éves ellenőrzési tervhez készített kockázatelemzésben a stratégiai időszakra meghatározott, és az éves tervezésnél felülvizsgált kockázatok alapján kijelöltük a kockázatokat hordozó fő folyamatokat és a folyamatokhoz tartozó kockázati tényezőket. A kockázatok értékelésével meghatároztuk a működésre és gazdálkodásra fokozott veszélyt jelentő magas kockázatokat, és kezelésükre ellenőrzéseket tervezünk.

A kockázatelemzés alapján a belső ellenőrzés 2025. évben a vagyonváltozáshoz kapcsolódó kontrollok működésére helyezi az ellenőrzési fókuszt.

c/ A bizonyosságot adó tevékenységhez rendelkezésre álló és a szükséges ellenőri kapacitás tervezése

A Kossuth Múzeum 2025. évi belső ellenőrzési tervében a belső ellenőrzés kapacitása összesen 22 szakértői nap, az alábbi megoszlásban:

|  |  |
| --- | --- |
| Megnevezés | Ellenőrzési napok száma  /szakértői nap/ |
| ellenőrzési feladatok: | 16 |
| utóellenőrzés | 1 |
| soron kívüli ellenőrzések tartaléka | 2 |
| tanácsadói tevékenység | 1 |
| képzés | 0 |
| egyéb tevékenység (tervezés, beszámolás) | 2 |

Az ellenőrzési tervet – a költségvetési szervek belső ellenőrzésről szóló 370/2011. (XII.31.) Korm. rendelet előírásai alapján – úgy állítottuk össze, hogy szükség esetén az abban nem szereplő soron kívüli ellenőrzési feladatok is végrehajthatók legyenek. A soron kívüli vizsgálatokra 9 % tartalékidőt határoztunk meg a tervben.

A Múzeum önálló belső ellenőrzésének részletes feladatait az alábbi táblázatban foglaljuk össze, a Pénzügyminisztérium által közzétett tervminta szerinti tartalommal.

**Kossuth Múzeum**

**Ellenőrzési terv részletes feladatai**

|  |  |  |  |  |  |  |
| --- | --- | --- | --- | --- | --- | --- |
| **Az ellenőrzés**  **tárgya** | **Az ellenőrzött**  **szerv, szervezeti**  **egység** | **Az ellenőrzés célja, módszerei,**  **ellenőrizendő**  **időszak** | **Kockázati**  **tényezők** | **Az ellenőrzés**  **típusa** | **Az ellenőrzés**  **tervezett**  **ütemezése** | **Az ellenőrzésre**  **fordítandó**  **kapacitás** |
| Tárgyi eszközök változását eredményező gazdasági események ellenőrzése | Kossuth Múzeum | **Célja**: annak megállapítása, hogy:  -a vagyongazdálkodás szabályszerűségét a kialakított kontrollkörnyezet hogyan biztosítja,  -a tárgyi eszközök értékében bekövetkezett változásokat szabályszerűen vezették-e át a számviteli nyilvántartásokban,  -a változásokat megfelelően támasztották-e alá számviteli bizonylatokkal és egyéb dokumentumokkal,  -a folyamatokba beépített kontrollok megfelelően működtek-e.  **Módszerei**: tételes ellenőrzés  **Időszak**: 2024. | -kontrollkörnyezet szabályszerűsége,  - tárgyi eszközök értékében bekövetkezett változások nem megfelelő átvezetése a nyilvántartásokban,  - leltározási tevékenység végrehajtásához kapcsolódó hiányosságok. | szabályszerűségi ellenőrzés | 2025.  I. negyedév | 16 szakértői nap |
| Utóellenőrzés | Kossuth Múzeum | **Célja:** annak megállapítása, hogy az előző évi ellenőrzés javaslatai hogyan hasznosultak.  **Módszerei**: mintavételes ellenőrzés  **Időszak:** 2024. | Intézkedési terv végre nem hajtása. | szabályszerűségi  ellenőrzés | 2025.  I. negyedév | 2 szakértői  nap |

Cegléd, 2024.10.28.

Jóváhagyta:

Zakar József

igazgató