Iktatószám: 40698/5/2024.

**BÖLCSŐDEI ÉS VÉDŐNŐI IGAZGATÓSÁG**

**Belső Ellenőrzési Terv**

**2025.**

a/ Az ellenőrzési terv elkészítése során felhasznált kimutatások, elemzések, egyéb dokumentumok felsorolása

A Bölcsődei és Védőnői Igazgatóság (továbbiakban: bölcsőde) éves ellenőrzési terve kockázatelemzés alapján készült, melynek információs forrását képezték a beszámolók, a pénzforgalmi jelentések és egyéb pénzügyi kimutatások, a mérlegtételek alátámasztásához elkészített leltárak, a szakmai beszámolók, az előző évi belső és külső szervezetek ellenőrzési jelentéseinek megállapításai.

b/ Az ellenőrzési tervet megalapozó elemzések és a kockázatelemzés eredményének összefoglaló bemutatása

Az ellenőrzésre kiválasztott témaköröket a kockázatelemzés alapján felállított prioritások határozzák meg.

Az éves ellenőrzési tervhez készített kockázatelemzésben, a stratégiai időszakra meghatározott kockázatok alapján kijelöltük a kockázatokat hordozó fő folyamatokat és a folyamatokhoz tartozó kockázati tényezőket. A kockázatok értékelésével meghatároztuk a működésre és gazdálkodásra fokozott veszélyt jelentő magas kockázatokat, és kezelésükre ellenőrzéseket tervezünk.

A kockázatelemzés alapján a belső ellenőrzés 2025. évben az új tagintézmény működéséhez kapcsolódó kontrollok érvényesülésére helyezi az ellenőrzési fókuszt.

c/ A bizonyosságot adó tevékenységhez rendelkezésre álló és a szükséges ellenőri kapacitás tervezése

A bölcsőde belső ellenőrzésének kapacitása összesen 23 szakértői nap, az alábbi megoszlásban:

|  |  |
| --- | --- |
| Megnevezés | Ellenőrzési napok száma  /szakértői nap/ |
| ellenőrzési feladatok: | 16 |
| utóellenőrzés | 2 |
| soron kívüli ellenőrzések tartaléka | 2 |
| tanácsadói tevékenység | 1 |
| képzés | 0 |
| egyéb tevékenység (tervezés, beszámolás) | 2 |

Az ellenőrzési tervet – a költségvetési szervek belső ellenőrzésről szóló 370/2011. (XII.31.) Korm. rendelet előírásai alapján – úgy állítottuk össze, hogy szükség esetén az abban nem szereplő soron kívüli ellenőrzési feladatok is végrehajthatók legyenek. A terven felüli vizsgálatokra 8 % tartalékidőt határoztunk meg a tervben.

A költségvetési szervek önálló belső ellenőrzésének részletes feladatait az alábbi táblázatban foglaljuk össze, a Pénzügyminisztérium által közzétett tervminta szerinti tartalommal.

**Ellenőrzési terv részletes feladatai**

**2025.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-**  **szám** | **Az ellenőrzés**  **tárgya** | **Az ellenőrzött**  **szerv, szervezeti**  **egység** | **Az ellenőrzés célja, módszerei,**  **ellenőrizendő**  **időszak** | **Kockázati**  **tényezők** | **Az ellenőrzés**  **típusa** | **Az ellenőrzés**  **tervezett**  **ütemezése** | **Az ellenőrzésre**  **fordítandó**  **kapacitás** |
| **1/** | Nefelejcs Utcai Tagbölcsőde működésének  ellenőrzése | Bölcsődei és Védőnői Igazgatóság | **Célja**: annak megállapítása, hogy:  - az új bölcsőde működéséhez kapcsolódó kontrollkörnyezet megfelelően került-e kialakításra,  - a bölcsőde működése milyen mértékben befolyásolja az intézmény működését és gazdálkodását,  - a működéshez szükséges erőforrásokat a költségvetési tervek megfelelő mértékben biztosítják-e,  - a kontrolltevékenység kiterjed-e az új tagbölcsőde működésének összes folyamataira    **Módszerei**: tételes ellenőrzés  **Időszak**: 2024. | -új feladat pénzügyi és humánerő forrásainak rendelkezésre állása  - kontroll-tevékenység nem megfelelő szabályozása és működése | rendszer  ellenőrzés | 2025.  I. negyedév | 16 szakértői  nap |
| **2/** | Utóellenőrzés | Bölcsődei és Védőnői Igazgatóság | **Célja:** annak megállapítása, hogy az előző évi ellenőrzés javaslatai hogyan hasznosultak.  **Módszerei**: mintavételes ellenőrzés  **Időszak:** 2024. | Intézkedési tervek végre nem hajtása | szabályszerűségi  ellenőrzés | 2025.  I. negyedév | 2 szakértői  nap |

Cegléd, 2024.10.28.

Jóváhagyta:

Turcsik Tímea

intézményvezető