Iktatószám: 40698/2024

**Cegléd Város Önkormányzata**

**Irányítói jogkörben végzett ellenőrzések terve**

**2025.**

a/ Az ellenőrzési terv elkészítése során felhasznált kimutatások, elemzések, egyéb dokumentumok felsorolása

Az ellenőrzési terv elkészítéséhez szükséges adatbázis kialakításához a következő dokumentumokat használta az ellenőrzés: az önkormányzat, a fenntartott költségvetési szervek és gazdasági társaságok költségvetési és üzleti terveit, beszámolóit, a pénzforgalmi jelentéseket és egyéb pénzügyi kimutatásokat, a vagyonváltozásra vonatkozó nyilvántartásokat, a mérlegtételek alátámasztásához elkészített leltárakat, képviselő-testületi döntéseket, az előző ellenőrzési jelentéseinek megállapításait.

b/ Az ellenőrzési tervet megalapozó elemzések és a kockázatelemzés eredményének összefoglaló bemutatása

Az ellenőrzés témaköreit a kockázatelemzés alapján felállított prioritások határozták meg. A kockázatok értékeléséhez a 2025-2028. stratégiai időszakban meghatározott és a tervkészítés során felülvizsgált kockázati tényezőket vettük alapul. Beazonosítottuk a tervezési időszakban felmerülő kockázatokat, és besoroltuk alacsony, közepes vagy magas kategóriába. A működésre és gazdálkodásra fokozott veszélyt jelentő kockázatok összesítése rámutatott azokra a területekre melyek az ellenőrzési tervben prioritást kapnak.

A kockázatelemzés alapján a belső ellenőrzés 2025. évben az alábbi területek vizsgálatára fókuszál:

- az önkormányzati költségvetésből nyújtott támogatásokra,

- az adóztatási tevékenységre,

- a vagyonhsznosításra,

- a pályázati keretből nyert projektekre

c/ A bizonyosságot adó tevékenységhez rendelkezésre álló és a szükséges ellenőri kapacitás tervezése

Cegléd Város Önkormányzatának belső ellenőrzési tervében az irányítói jogkörben végzett ellenőrzések kapacitása 150 szakértői nap, az alábbi megoszlásban:

|  |  |  |
| --- | --- | --- |
| Megnevezés | Ellenőrzési napok száma /szakértői nap/ | Ellenőrzési kapacitás aránya |
| ellenőrzési feladatok | 80 | 54 % |
| utóellenőrzés | 6 | 4 % |
| soron kívüli ellenőrzések tartaléka | 26 | 17 % |
| tanácsadói tevékenység | 24 | 16 % |
| képzés | 4 | 2 % |
| egyéb tevékenység (tervezés, beszámolás) | 10 | 7 % |

Az ellenőrzési tervet – a költségvetési szervek belső ellenőrzésről szóló 370/2011. (XII.31.) Korm. rendelet előírásai alapján úgy állítottuk össze, hogy a soron kívüli ellenőrzési feladatok is végrehajthatók legyenek. A soron kívüli vizsgálatokra 17 % tartalékidőt határoztunk meg a tervben. Az ellenőrzések részletes feladatait az alábbi táblázatban foglaljuk össze, a Pénzügyminisztérium által közzétett tervminta szerinti tartalommal.

**Ellenőrzési terv részletes feladatai**

**2025.**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Az ellenőrzés**  **tárgya** | **Az ellenőrzött**  **szerv, szervezeti**  **egység** | **Az ellenőrzés célja, módszerei,**  **ellenőrizendő**  **időszak** | **Kockázati**  **tényezők** | **Az ellenőrzés**  **típusa** | **Az ellenőrzés**  **tervezett**  **ütemezése** | **Az ell.-re**  **fordítandó**  **kapacitás** |
| **1** | Helyi adóztatási tevékenység ellenőrzése  /magánszemélyek kommunális adója/ | Ceglédi Közös Önkormányzati  Hivatal Adóhatósági Iroda | **Célja:**  -hogy értékelje a helyi ingatlanadóztatás szabályszerűségét és eredményességét,  - annak megállapítása, hogy az adóbevétel beszedésére az iroda megteszi-e a megfelelő intézkedéseket  **Módszerei**: mintavételes ellenőrzés  **Időszak:** 2024. | - adóbevételek tervezett szint alatti teljesülése,  -bejelentési kötelezettség elmulasztása,  -a helyi adók kivetése nem terjed ki az összes potenciális adóalanyra,  -adóellenőrzés és az adóhátralékok beszedésének hatékonysága. | szabályszerűségi ellenőrzés | 2025.  I. negyedév | 18 szakértői nap |
| **2** | Vissza nem térítendő sporttámogatások elszámolásának ellenőrzése  /CKKSE Handball Kft., Hegesport Egyesület/ | Ceglédi Közös Önkormányzati  Hivatal Beruházási és Közbiztonsági Iroda | **Célja**: annak megállapítása, hogy:  -a támogatott szervezetek az önkormányzati támogatást a támogatási szerződésben megjelölt célokra használták-e fel,  - az elszámoláshoz benyújtott dokumentumok, bizonylatok megfelelnek-e a támogatási szerződésben támasztott követelményeknek és a számviteli előírásoknak.  **Módszerei**: tételes ellenőrzés  **Időszak**: 2024. | -támogatást nem a  megjelölt célra használják fel  - a támogatott nem nyújtja be határidőben a felhasználásról szóló beszámolót | pénzügyi  ellenőrzés | 2025.  I. negyedév | 14 szakértői nap |
| **3** | „TOP\_PLUSZ-3.3.2-21-PT1-2022-00048 Autista nappali ellátó kialakítása Cegléden” projekt ellenőrzése | Ceglédi Városfejlesztési Kft. | **Célja:** annak megállapítása, hogy:  **-**a projekt megvalósítása a támogatói okiratban foglalt feltételek és határidők betartásával zajlik-e,  - a projekt nyomon követése megfelelően biztosított-e a projektkezelőnél.  **Módszerei**: tételes ellenőrzés  **Időszak:** 2025. | -projekt folyamatok nyomon követésének hiánya,  - támogatói okiratban foglalt határidők elmulasztása. | szabályszerűségi  ellenőrzés | 2025.  I. negyedév | 14 szakértői nap |
| **4** | Pénzforgalomban megjelenő kiadások teljesítésének és elszámolásának megfelelősége | Ceglédi Közös Önkormányzati  Hivatal  Pénzügyi Iroda | **Célja:**  -annak értékelése, hogy az Önkormányzatnál a pénzforgalomban megjelenő kiadások teljesítése és elszámolása megfelelő volt-e.  **Módszerei**: mintavételes ellenőrzés  **Időszak:** 2024. | -kiadások teljesítéséhez kapcsolódó alapdokumentumok, számviteli bizonylatok szabályszerűsége,  -kötelezettségvállalási folyamatok hiányosságai | szabályszerűségi  ellenőrzés | 2025.  III. negyedév | 18 szakértői nap |
| **5** | Üzleti célú ingatlanok hasznosításának ellenőrzése | Várvag Nonprofit Kft. | **Célja:** annak megállapítása, hogy:  **-**az ingatlanhasznosítás kontrollkörnyezete megfelelően került-e kialakításra,  -a gazdasági társaság a feladatellátást a jogszabályi előírások és a tulajdonosi döntések alapján végzi-e,  - a hasznosításból származó bevételek hogyan befolyásolták a gazdasági társaság működését.  **Módszerei**: mintavételes ellenőrzés  **Időszak:** 2024. | -ingatlanhasznosítás kontrollkörnyezetének hiánya,  - hasznosítási tevékenység eredménye | szabályszerűségi  ellenőrzés | 2025.  IV.  negyedév | 16 szakértői nap |
| **7** | 2024. évi intézkedési tervek végrehajtásának ellenőrzése | 2024. évben ellenőrzött szervezetek | **Célja:** annak megállapítása, hogy az előző évi intézkedési tervek feladatai végrehajtásra kerültek-e.  **Módszerei**: mintavételes ellenőrzés  **Időszak:** 2024. | Intézkedési tervek végre nem hajtása | szabályszerűségi  ellenőrzés | 2025.  folyamatos | 6 szakértői nap |

Cegléd, 2024. október 28.

Jóváhagyta:

Dr. Diósgyőri Gitta

címzetes főjegyző