**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

|  |  |
| --- | --- |
| **Száma**:………./2024  **Előterjesztő**: Dr. Csáky András, polgármester  **Szakmai et.:** Tabáni Ádám Tamás, ügyvezető  **Ügyintéző:** Boda Teréz, fejlesztési menedzser | **Tárgy**: KAP-RD43-1-24 kódszámú pályázat benyújtása |

**ELŐTERJESZTÉS**

**a Képviselő-testület 2024. december 11-i ülésére**

**Tisztelt Képviselő-testület!**

Cegléd Város Önkormányzata a „Közös Agrárpolitika” pályázati lehetőségét kihasználva – „Ceglédi Külterületi Utak Fejlesztése 2024” címmel pályázatot kíván beadni a ***KAP-RD43-1-24*** kódszámú, ***Külterületi helyi közutak fejlesztése*** című felhívásra.

A sikeres pályázattal Cegléd külterületi közlekedési infrastruktúrájának fejlesztését és a földrajzi mobilitás elősegítését szeretnénk megvalósítani.

A felhívás alapján elnyerhető maximális támogatás **150 000 000**.- HUF. A támogatási intenzitás: 95 %.

A pályázat beadása előtt több külterületi út felújításának lehetősége is felmerült, de a pályázat értékelési szempontjait, valamint az elnyerhető támogatás mértékét figyelembe véve a Károlyi dűlő (hrsz: 01141) egyenes szakaszának, Ölyv utca és az Unghváry László utca (hrsz:10798) útalapos részének burkolattal való lezárásának terveztetését végeztettük el, miután már kész tervdokumentációval kell rendelkezni a pályázat benyújtásakor. A projekt tervei és műszaki tartalma a CVF Kft. irodájában megtekinthetők.

A pályázat beadása során az útszakaszok felújításának tervezett költségét **az együttes építési normagyűjtemény szerint kell meghatározni**. Az így elkészült költségvetések és az elnyerhető támogatás figyelembevételével a pályázat két külterületi útra szűkült le, a Károlyi dűlőre és az Unghváry László utcára. Ennek megfelelően a projektjavaslat célja: az Unghváry László utca esetében 264 m-en kerül szilárd burkolat kiépítésre (stabilizált földútból) valamint a Károlyi dűlő 1024 m-en burkolatjavítási és burkolat korrekciós felújítást kap.

A projekt megvalósítási helyszíne, helyrajzi száma: Cegléd, külterület lévő Unghváry László utca (10798 hrsz) és Cegléd külterületén lévő Károlyi dűlő (01141 hrsz).

A fentiek alapján a két út felújítására igényelhető és elnyerhető támogatás **149 865 146**.- HUF. A támogatási intenzitás: 95 %, a pályázathoz szükséges önerő: 7 887 639- HUF Az önerő mértéke 5%.

Kérem, hogy a Tisztelt Képviselő-testület támogassa a pályázat benyújtását a határozati javaslatban foglalt tartalommal.

Jelen előterjesztést a Gazdasági Bizottság és a Pénzügyi Ellenőrző Bizottság véleményezi.

*A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel* ***nyilvános*** *ülés keretében, az 50. § rendelkezései alapján - figyelemmel a KT. SzMSz 59. §3. pontjának rendelkezéseire -* ***minősített*** *szavazati arányt igényel.*

Cegléd, 2024.11.27.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. pályázatot nyújt be a „Közös Agrárpolitika” pályázati lehetőségét kihasználva – „Ceglédi Külterületi Utak Fejlesztése 2024” címmel pályázatot kíván beadni a ***KAP-RD43-1-24*** kódszámú, ***Külterületi helyi közutak fejlesztése*** című felhívásra
   1. A projekt címe: „Ceglédi Külterületi Utak Fejlesztése 2024”
   2. A projekt megvalósítási helyszíne, helyrajzi száma: Cegléd, külterület lévő Unghváry László utca 264 m-en (10798 hrsz) és Cegléd külterületén lévő Károlyi dűlő 1024 m-en (01141 hrsz).
   3. A beruházás költségigénye nettó: **124 214 791.-HUF.**

A projekt bruttó költségigénye mindösszesen: **157 752 785.-HUF.**

Az igényelt támogatás összege: **149 865 146.-HUF.**

A megvalósításhoz szükséges saját forrás összege: **7 887 639.-HUF.**

1. Kötelezettséget vállal arra, hogy a megalósításhoz szükséges 7 887 639.-HUF összegű saját forrást biztosítja, melynek fedezeteként Cegléd Város Önkormányzata 2024. évi költségvetésének általános tartalékát jelöli meg.
2. Felhatalmazza a polgármestert a pályázat benyújtásához szükséges dokumentumok aláírására, a szükséges nyilatkozatok megtételére, eredményes pályázat esetén a Támogatási szerződés aláírására, és a támogatás felhasználására.
3. Utasítja a Ceglédi Közös Önkormányzati Hivatalt a szükséges intézkedések megtételére.
4. Utasítja a Ceglédi Városfejlesztési Kft.-t a szükséges intézkedések megtételére, a pályázat előkészítésére.

**Határidő:** 1. pont: 2024. december 16**. Felelős:** 1-4 pont:Dr. Csáky András, polgármester

2-5 pont: azonnal 5 pont: Tabáni Ádám Tamás ügyvezető

A határozatokat kapja:

1. Ceglédi Közös Önkormányzati Hivatal Pénzügyi Iroda helyben
2. Beruházási és Közbiztonsági Iroda helyben
3. Ceglédi Városfejlesztési Kft.

Az előterjesztést láttam:

Dr. Diósgyőri Gitta címzetes főjegyző