 **Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

|  |  |
| --- | --- |
| Száma: C/………../2024.  Előterjesztő: Dr. Csáky András polgármester  Szakmai előterjesztő: dr. Gujka Attila irodavezető  Ügyintéző: dr. Monostori Zsolt jogi referens | Tárgy: **Cegléd Város Önkormányzatának vagyon- és felelősségbiztosítása**  Melléklet: |

**ELŐTERJESZTÉS**

**Cegléd Város Önkormányzata Képviselő-testületének**

**2024. december 11-ei ülésére**

**Tisztelt Képviselő-testület!**

Cegléd Város Önkormányzatának az Allianz Hungária Zrt.-vel kötött vagyon- és felelősségbiztosítása 2024. december 31-én lejár.

A jövőbeni biztosítási szerződés előkészítésére az Önkormányzat a „Biztos Jövő” 97 Kft. (2738 Cegléd, Külső-Budai út 49.) biztosítási alkuszt kérte fel, aki ezen feladatot az Önkormányzattal fennálló, jelenleg is hatályos megbízási jogviszony alapján látja el.

A Hivatal a biztosítási alkusszal és a VÁRVAG Nonprofit Kft.-vel együttműködve aktualizálta a vagyonbiztosítás körébe tartozó ingatlanok és ingóságok becsült értékét, figyelembe véve azt, hogy egyes ingatlanok alulbiztosítottak voltak. A felelősségbiztosítás körében a foglalkoztatottak létszáma szintén aktualizálásra került. Az értéktáblázat aktualizálása révén megnövekedett a biztosított vagyon értéke.

Összesen kettő biztosítótól érkezett ajánlat, melynek kondíciói az alábbiak:

**1. UNIQA Biztosító Zrt.:**

Futamidő: 1 év.

Fizetendő díj:

* Vagyonbiztosítás: 9.160.169,- Ft
* Felelősségbiztosítások: 545.831,- Ft
* **Összesen: 10.199.783,- Ft.**

**2. Allianz Hungária Zrt.:**

Futamidő: 1 év.

Fizetendő díj:

* Vagyonbiztosítás: 12.004.815,- Ft
* Felelősségbiztosítások: 2.000.000,- Ft
* **Összesen: 14.004.815,- Ft.**

A biztosítótársaságok ajánlatai az üzleti titok védelméről szóló 2018. évi LIV. törvény, valamint a biztosítási tevékenységről szóló 2014. évi LXXXVIII. törvény biztosítási- és üzleti titokvédelmi szabályaira tekintettel nem képezik a jelen előterjesztés mellékletét, azonban a Beruházási és Közbiztonsági Irodán előzetes egyeztetést követően, munkaidőben megtekinthetőek.

A biztosítótársaságok ajánlatait összevetve a j**elenlegi alkuszunk, a „Biztos Jövő” 97 Kft. szerint az UNIQA Biztosító Zrt. ajánlatának ár-érték aránya a legjob**b, amely alapján arra teszek javaslatot, hogy a biztosítási szerződést a kedvezmények érvényesítése érdekében **1 (egy) éves** futamidőre az UNIQA Biztosító Zrt.-vel kösse meg az Önkormányzat.

Az előterjesztést a **Gazdasági Bizottság**, a **Pénzügyi Ellenőrző Bizottság**, valamint a **Jogi, Ügyrendi és Közbiztonsági Bizottság** véleményezi. A bizottságok véleménye a Képviselő-testület ülésén, összevont jegyzőkönyvi kivonat formájában kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint a (2) bekezdésben foglaltakra figyelemmel, **nyilvános ülés** keretében, az 50. § alapján, valamint a Kt SzMsz 59. §, 3. pontjára figyelemmel **minősített szavazati** arányt igényel.

Cegléd, 2024. december 2.

Dr. Csáky András

polgármester

**--------**

**Határozati javaslat**

**Cegléd Város Önkormányzatának Képviselő-testülete**

**1.)** az önkormányzat vagyon-, és felelősségbiztosítására a „Biztos Jövő” 97 Kft. biztosítási alkusz ajánlata alapján az UNIQA Biztosító Zrt.-vel köt biztosítási szerződést 2025. január 01. napjától 2025. december 31. napjáig, **10.199.783,-** Ft/év szolgáltatási díj ellenében.

**2.)** Felhatalmazza a polgármestert a szerződés aláírására, valamint a szükséges jognyilatkozatok megtételére.

**3.)** Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Diósgyőri Gitta címzetes főjegyző

A határozatról értesülnek:

1. CKÖH Beruházási és Közbiztonsági Iroda ügyintéző és általa:
2. „Biztos Jövő” 97 Kft. biztosítási alkusz (2738 Cegléd, Külső-Budai út 49.)
3. Ceglédi Közös Önkormányzati Hivatal – Pénzügyi Iroda

Az előterjesztést láttam:

Dr. Diósgyőri Gitta

címzetes főjegyző