## 

Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



Ügyiratszám: C/2917/2024. Tárgy: A Cegléd Város Önkormányzata és

Előterjesztő: Dr. Csáky András polgármester valamennyi intézményének könyvvizsgálói

Szakmai előterjesztő: Sipos Nikoletta irodavezető feladatainak ellátása

Ügyintéző: Ujszászi Gabriella pénzügyi ügyintéző Melléklet: 3 db árajánlat

**ELŐTERJESZTÉS**

**a Képviselő-testület 2024. december 11-ei nyilvános ülésére**

**Tisztelt Képviselő-testület!**

Tájékoztatom a Tisztelt Képviselő-testületet, hogy Cegléd Város Önkormányzatának a GMB Holding Pénzügyi Szolgáltató Kft.-vel könyvvizsgálati feladatok ellátására kötött szerződés 2024. december 31-én lejár Cegléd Város Önkormányzata és valamennyi intézménye vonatkozásában.

A feladatok elvégzésére három társaságtól kértünk árajánlatot a 2026. üzleti év végéig tartó feladat-ellátásra. A legkedvezőbb ajánlatot a jelenlegi könyvvizsgáló, a GMB Holding Kft. adta, 6.600.000 Ft/év + áfa összegben. A beérkezett ajánlatokat az előterjesztés mellékleteként csatolom.

Az árajánlatok értékelése alapján javasolom, hogy a GMB Holding Pénzügyi Szolgáltató Kft-t, képviseletében Gulyás Csaba okleveles könyvvizsgálót bízzuk meg 2025. január 1-től 2026. december 31-ig terjedő időszakra (a zárszámadásokat is beleértve), 6.600.000 Ft/év + áfa díjazásért.

Kérem a Tisztelt Képviselő-testületet, szíveskedjen az előterjesztést megtárgyalni, és a határozati javaslatot elfogadni.

Az előterjesztést a **Gazdasági, valamint a** **Pénzügyi Ellenőrző Bizottság** tárgyalja. A Bizottságok véleménye jegyzőkönyvi kivonatban, a Képviselő-testület ülésén helyben osztott anyagként kerül ismertetésre.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a KT. SzMSz 59. § 3. pontjára - **minősített** többségű szavazati arányt igényel.

Cegléd, 2024. december 2.

# Dr. Csáky András

polgármester

# Határozati javaslat

**Cegléd Város Önkormányzatának Képviselő-testülete**

1. Megbízza a GMB Holding Pénzügyi Szolgáltató Korlátolt Felelősségű Társaságot (1097 Budapest, Vaskapu u. 1/a. 2 em. 1.) Cegléd Város Önkormányzata és a fenntartásában működő valamennyi költségvetési szerve és többségi tulajdonában lévő gazdálkodó szervezete (együtt: intézmények) könyvvizsgálatával:

1.1. a könyvvizsgálat elvégzéséért felelős: Gulyás Csaba okleveles könyvvizsgáló;

1.2. a megbízás időtartama 2025. január 1. – 2026. december 31-ig terjedő időszak – a zárszámadásokat beleértve.

1.3. a könyvvizsgáló díjazását 6.600.000 Ft/év + áfa összegben állapítja meg.

1. Felhatalmazza a Polgármestert a fentiek alapján a könyvvizsgálati szerződés aláírására.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapja:

1. Szakmai előterjesztő, és általa
2. GMB Holding Kft. (1097 Budapest, Vaskapu u. 1/a 2. em. 1.)

Az előterjesztést láttam:

Dr. Diósgyőri Gitta

címzetes főjegyző