**CEGLÉD VÁROS ÖNKORMÁNYZATA**

**CEGLÉDI KÖZÖS ÖNKORMÁNYZATI HIVATAL**

**/2700 Cegléd, Kossuth tér 1./**

Iktatószám: 40254-1/2024.

**BELSŐ ELLENŐRZÉSI**

**STRATÉGIAI TERV**

**2025 – 2028.**

**I/ A belső ellenőrzés hosszú távú célkitűzései, stratégiai céljai**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) értelmében a hosszú távú ellenőrzési koncepció meghatározásához 4 évre szóló stratégiai tervet kell készíteni.

A stratégiai terv meghatározza a belső ellenőrzésre vonatkozó hosszú távú célokat és fejlesztéseket, az önkormányzat ciklus programjában elfogadott irányelvek és célok figyelembevételével.

A belső ellenőrzés általános stratégiai célja, hogy előremutató javaslataival, tanácsadási tevékenységével járuljon hozzá az önkormányzat terveinek, célkitűzéseinek eléréséhez. A belső ellenőrzés a célok megvalósítását a független és objektív megállapításaival és javaslataival segíti.

Az önkormányzat gazdasági ciklusprogramja fogja meghatározni azokat a fejlesztési irányokat, stratégiai célokat, melyek hosszabb távon megszabják az önkormányzati döntések irányát.

Az belső ellenőrzés, a program végrehajtásának feladataiból kiindulva keresi a kapcsolódási pontokat első sorban a gazdálkodási folyamatokkal annak érdekében, hogy a szabályszerűség, a költséghatékonyság elve és a bevételnövelő funkció megfelelően érvényesüljön.

A belső ellenőrzés stratégiai tervében, a ciklus programhoz kapcsolt stratégiai célkitűzések az alábbiak szerint kerülnek meghatározásra:

1/ Az önkormányzat hosszú távú elképzeléseihez igazodva, a belső ellenőrzés értékeli a célokhoz kapcsolódó folyamatokban rejlő kockázatokat, és meghatározza azokat a feladatokat, melyek a célok megvalósítását segítik.

2/ A belső ellenőrzés tanácsadói tevékenységével segíti a döntéshozókat céljaik elérésében.

**II/ A belső kontrollrendszer értékelése**

Az önkormányzatnál a belső kontrollrendszer működésének alapelvei a Bkr. alapján kerültek meghatározásra. A kontrollrendszer 4 pillérre épül: kontrollkörnyezet, kontrolltevékenységek, kockázatkezelési rendszer, információ és kommunikációs rendszer, monitoring rendszer.

Az önkormányzati hivatal vezetője az államháztartási belső kontroll standardokra vonatkozó irányelvek figyelembevételével gondoskodik a rendszer működtetéséről és fejlesztéséről.

A kontrollkörnyezet keretein belül kialakításra került a szervezeti struktúra, valamint meghatározásra kerültek a felelősségi, hatásköri viszonyok, feladatok, és az etikai elvárások.

Az önkormányzat szabályszerű működését a jogszabályokon túlmenően, a helyi szabályzatok, belső utasítások biztosítják. A szabályzatok közzétételének módját meghatározták, az alkalmazottak a szabályzatokat a belső elektronikus felületen érik el.

A gazdálkodási folyamatok nyomon követését és a felelősségi szintek meghatározását az ellenőrzési nyomvonalak biztosítják.

A kontrollkörnyezet kialakításánál az önkormányzati hivatal vezetője szabályozta az integritást sértő események kezelésének rendjét. Az integritást sértő események felelősének feladatkörébe tartozik a beazonosított szabálytalanságokhoz kapcsolódó eljárások lefolytatása.

A működést befolyásoló kockázatok kezelése érdekében kockázatkezelési rendszer került kialakításra, mely előírásokat tartalmaz a kockázatelemzés módszereire vonatkozóan. Az integrált kockázatkezelés kiterjed a tevékenység egészére, ezen belül kiemelt jelentőségűek a korrupciós kockázatokat magukban foglaló folyamatok kezelése. A kockázatok felülvizsgálatát a kockázatkezelő csoport évente elvégzi, szükség esetén intézkedési tervet készít a kockázatok kezelésére.

A kontrolltevékenység kiterjed a belső szabályzatokban szabályozott engedélyezési és jóváhagyási eljárásokra, az információkhoz való hozzáférésre és a beszámolási eljárásokra. A kontrolltevékenységhez kapcsolódó feladatok beépülnek az alkalmazottak munkaköri leírásaiba.

Az információs és kommunikációs rendszer kialakítása biztosítja, hogy a megfelelő információk a megfelelő időben eljussanak az illetékes szervezeti egységhez, illetve személyhez. A monitoring rendszer lehetővé teszi az önkormányzati célok megvalósításának nyomon követését, mely két pillére épül: egyrészt az operatív tevékenységek keretében megvalósuló folyamatos vagy eseti nyomon követésre, másrészt az operatív tevékenységtől függetlenül működő belső ellenőrzésre.

A kialakított belső kontrollrendszer hatékonyságának értékelése a vezetőkkel folytatott megbeszélések, az elkészített jelentések megállapításaiban, az összefoglaló beszámolók útján valósul meg.

A belső ellenőrzés, a jogszabályoknak és belső szabályzatoknak való megfelelést, valamint a gazdaságosságot, hatékonyságot és eredményességet vizsgálva megállapításokat és ajánlásokat fogalmaz meg a jegyző és a polgármester részére.

A belső kontrollrendszer működésének értékeléséhez kapcsolatos feladatok beépülnek az éves ellenőrzési tervbe. A feladatok végrehajtása önálló témakörönként, valamint az egyéb folyamatok, tevékenységek ellenőrzése kapcsán nyilvánul meg.

A belső kontrollrendszer értékelése a belső ellenőrzési tevékenység fókuszában áll, mivel a rendszer hatékony működésének jelentős szerepe van az önkormányzati célok elérésében, a jogszabályokon alapuló, szabályszerű működésben.

A belső ellenőrzés stratégiai célja a belső kontroll vonatkozásában:

- a rendszer folyamatos nyomon követése, kiemelt figyelmet fordítva a kockázatok beazonosítására és a kontrolltevékenységek működésére,

- a rendszerhibák mielőbbi felderítése,

- javaslatok megfogalmazása a vezetők részére, a megfelelő intézkedések megtétele érdekében.

**III/ Kockázati tényezők**

Az önkormányzati gazdálkodásban rejlő kockázatok kialakulására részben külső tényezők, részben pedig a szervezeten belül generálódó tényezők gyakorolnak hatást.

A kockázatok fennállása rövid vagy hosszú távon befolyásolja a szervezet eredményes, gazdaságos működését, ezért kezelésükről folyamatosan gondoskodni kell.

Külső kockázatok:

* jogszabályok változása,
* földrajzi elhelyezkedés,
* pénzügyi források központi átrendezése, illetve elvonása,
* kötelező önkormányzati feladatok átrendeződése,
* EU-s, illetve egyéb támogatási források megszűnése.

Belső kockázatok:

* hiányos, vagy a jogszabályi előírásokkal ellentétes helyi szabályozás,
* nem megfelelő információáramlás a szervezeti egységek között, illetve a külső szervezetekkel,
* bevételek túltervezése, esetleg fiktív bevételek beállítása,
* adók és egyéb bevételek nem megfelelő beszedése,
* szállítói tartozások felhalmozódása,
* kiszervezett vagyon feletti kontrollok hiánya,
* vagyon piaci áron aluli, kényszerértékesítése,
* kontrolltevékenységek hiányos működése,
* önkormányzati intézmények finanszírozása, állami támogatáson felüli bepótlások mértéke,
* gazdasági társaságok bepótlási igénye,
* városfejlesztési stratégiához kapcsolódó források hiánya,
* humánerőforrással való gazdálkodáshoz kapcsolódó stratégia hiánya, a szakmai kompetenciák nem megfelelő kihasználása.

Az önkormányzati gazdálkodást befolyásoló kockázati tényezők felmérése két szinten zajlik: a vezetők által működtetett kockázatkezelés keretein belül és a függetlenített belső ellenőrzés során. A belső ellenőrzés hosszú távú célkitűzéseit alátámasztó kockázatelemzés meghatározza a stratégiai időszak ellenőrzési prioritásait.

A belső ellenőrzés az alábbi stratégiai célokat fogalmazza meg a kockázatkezelés vonatkozásában:

- a stratégiai időszakra beazonosított kockázatok évenkénti felülvizsgálata,

- a kockázatok alapján felállított prioritások figyelembe vétele az éves ellenőrzési tervek összeállításánál,

- javaslatok megfogalmazása a vezetők részére a kockázatok kezelésére és mérséklésére.

**IV/ A belső ellenőrzésre vonatkozó fejlesztési terv**

Az önkormányzat a stratégiai időszakban nem tervez a belső ellenőrzéssel kapcsolatos fejlesztéseket. A feladatellátásban kijelölt cél: a meglévő kapacitás hatékonyabb kihasználása.

**V/ Szükséges ellenőri létszám és az ellenőri képzettség felmérése**

A belső ellenőrzés kapacitása elegendő a feladat elvégzéséhez. A szükséges ellenőri létszám az ellátandó feladatokhoz igazodva kerül megállapításra.

A stratégiai időszakban elvárás, hogy:

- a belső ellenőrök képzettsége megfeleljen a Bkr-ben előírt követelményeknek,

- a belső ellenőrök szerepeljenek az államháztartásról szóló XXXVIII tv. 121/D § szerinti nyilvántartásban és az előírt vizsga és továbbképzési kötelezettségüknek eleget tegyenek.

**VI/ A belső ellenőrök hosszú távú képzési terve**

A belső ellenőrök hosszú távú képzési programja biztosítja az ellenőrök számára a szakmai továbbképzéseken való részvételt, valamint az ellenőrzési munkához kapcsolódó szakképzettségek megszerzését, a kötelező képzések teljesítését.

A belső ellenőrök hosszú távú képzési tervében részben a kötelező továbbképzések tervezésére kerül sor, részben pedig a szakmai munkát elősegítő előadások, konferenciák, tréningek szerepelnek. Az ellenőrök képzési tervét úgy kell összeállítani, hogy lehetőséget biztosítson a belső ellenőrzés módszertanára vonatkozó, illetve az ellenőrzések tárgyához kapcsolódó szakmai képzésekre is.

**VII/ A belső ellenőrzés tárgyi és információs igényei**

A stratégiai időszakban a belső ellenőrzés működéséhez olyan tárgyi és információs feltételeket kell biztosítani, melyek lehetővé teszik a szakmai anyagokhoz, egyéb információkhoz való gyors hozzáférést.

A belső ellenőrök, a Ceglédi Közös Önkormányzati Hivatal informatikai rendszeréhez csatlakozva készítik el az ellenőrzéshez kapcsolódó anyagokat. A szakmai felkészüléshez internet hozzáférési jogosultsággal rendelkeznek, mely lehetővé teszi a jogszabályok és az ellenőrzésekhez szükséges egyéb anyagok elérését.

A belső ellenőrzés tárgyi és információs feltételeit a stratégiai időszakban az önkormányzati hivatalnak biztosítani kell. Stratégiai célként határozzuk meg az informatikai rendszer folyamatos karbantartását és fejlesztését.

**VIII/ Az ellenőrzés által vizsgált területek**

A belső ellenőrzés tevékenysége az önkormányzati gazdálkodás összes területére kiterjed, a kockázatelemzésekben foglalt prioritások figyelembevételével. Az önkormányzat gazdálkodása alatt az önkormányzati hivatal, az alapított költségvetési szervek és gazdálkodási társaságok tevékenysége is értendő. Az ellenőrzés az alábbi területeket vizsgálja:

* az alapító okiratokban meghatározott feladatellátást,
* az önkormányzat szabályozottságát, jogszabályok és helyi rendeletek alkalmazását,
* közbeszerzési eljárások szabályszerűségét,
* költségvetés tervezését és végrehajtását,
* a rendelkezésre álló pénzügyi források felhasználásának megalapozottságát,
* költségvetési beszámolók megbízhatóságát,
* kötelezettségvállalási folyamatokat,
* vagyonnal való gazdálkodást,
* pénzkezelés szabályszerűségét,
* munkaerővel való gazdálkodást,
* támogatásokból származó pénzeszközök elszámolását,
* céljelleggel juttatott támogatások felhasználását,
* informatikai rendszerek biztonságát,
* belső kontrollrendszer kiépítését és működését,
* kontrolltevékenységek működését,
* önkormányzati költségvetési szervek gazdálkodását,
* önkormányzati többségi tulajdonban lévő gazdasági társaságok gazdálkodását, az önkormányzati támogatás felhasználását,
* közérdekű adatok nyilvánosságát.

A hosszú távú kockázatelemzés alapján, a stratégiai időszakban az ellenőrzési prioritások az alábbiak szerint alakulnak:

|  |  |
| --- | --- |
| **Ellenőrzött folyamat** | **Ellenőrzés gyakorisága** |
| **MAGAS kockázatú folyamatok**:  1/ Az Önkormányzat által alapított gazdasági szervezetek feladatellátása  2/ Tervezés, pénzügyi és egyéb erőforrások rendelkezésre állása  3/ Az irányítási és belső kontrollrendszer  4/ Számviteli és beszámolási folyamatok  5/ Vagyonüzemeltetés  6/ Közpénzekből nyújtott támogatási rendszer működése | 1-2 évente |
| **KÖZEPES kockázatú folyamatok:**  7/ Szakmai és közfeladat ellátása  8/ Szabályozás és annak változásai  9/ Költségvetés végrehajtása  10/ Humánerőforrás-gazdálkodás  11/ A megbízható gazdálkodás  12/ A pénzkezelés  13/ Informatikai rendszerek, adatkezelés és adatvédelem  14/ / EU-s és hazai pályázatok lehívása | 2-3 évente |
| **ALACSONY kockázatú folyamatok:**  15/ Koordinációs és kommunikációs rendszerek  16/ Külső szervezetekkel való együttműködés  17/ Iratkezelés, irattárazás | 3-4 évente |

A stratégiai feladatok alapján az éves tervezésnél és végrehajtásnál a következőket kell figyelembe venni:

a/ A belső ellenőrzési feladatokat a Bkr-ben és a Belső Ellenőrzési Kézikönyvben előírtaknak megfelelően kell megtervezni, a terv végrehajtásáról évente beszámolót készíteni.

b/ Az ellenőrzéseket a jogszabályi előírások alapján objektíven és szakszerűen kell végrehajtani, a megállapításoknak helytállóknak, a javaslatoknak előremutatóknak kell lenniük.

c/ Az önkormányzati intézmények, gazdasági társaságok vezetőivel a folyamatos kapcsolattartást és tapasztalatcserét fent kell tartani.

d/ Az éves tervek összeállításánál felül kell vizsgálni a stratégiában felállított prioritásokat.

Cegléd, 2024. október 28.

Jóváhagyta:

Dr. Diósgyőri Gitta

címzetes főjegyző