## 

Cegléd Város Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



Ügyiratszám: **C/39564,39565,39566,** Tárgy: Tulajdonosi döntés takarékossági

**39567,39569,39568/2024.** intézkedésekről gazdasági társaságokat érintően

Előterjesztő: Dr. Csáky András polgármester

Ügyintéző: Lendér Zsuzsanna kontroller

**ELŐTERJESZTÉS**

Cegléd Város Önkormányzata Képviselő-testületének

**2024. december 11-ei** ülésére

**Tisztelt Képviselő-testület!**

A költségvetés előkészítő tárgyalások az Önkormányzati tulajdonú gazdasági társaságokat érintően 2024. november végén lezajlottak. Ennek folyományaként a frakcióvezetők egyeztetésével és egyetértésével, a rendelkezésre álló pénzügyi adatok alapján, Cegléd város nehéz anyagi helyzetére tekintettel kérjük az alábbi takarékossági intézkedéseket követni:

1., A gazdasági társaságok dolgozói részére 2024. decemberében egyszeri 100.000,- Ft összegű cafeteria kerül kifizetésre.

2., A gazdasági társaságokat érintően minden 250.000,- Ft feletti kötelezettségvállaláshoz a Polgármester hozzájárulását kell kérniük.

3., „Kossuth Művelődési Központ” Nonprofit Közhasznú Kft. és a VÁRVAG Nonprofit Kft. esetében a 2024. évben esedékes Támogatási szerződés alapján járó 3 havi működési támogatás az Önkormányzat részéről elvonásra kerül.

Kérem Tisztelt Képviselő-testületet, hogy a határozati javaslatot elfogadni szíveskedjék!

Az előterjesztést **a Gazdasági Bizottság, valamint a Pénzügyi Ellenőrző Bizottság** tárgyalja. A bizottság véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal - figyelemmel aPtk. gazdasági társaságokra vonatkozó bekezdésében foglaltakra, *az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény* 37. § (1) bekezdése alapján, **nyilvános ülés** keretében, a Ptk. 3:102 § (2) bekezdésben foglalt rendelkezés alapján a legfőbb szerv részéről **egyszerű szótöbbséget** igényel.

Cegléd, 2024. december 2.

Dr. Csáky András

polgármester

**HATÁROZATI JAVASLAT**

**Cegléd Város Önkormányzatának Képviselő-testülete,** mint a -

Ceglédi TV Közhasznú Nonprofit Kft. (13-09-129862, székhely: 2700 Cegléd, Teleki utca 12.);

„Kossuth Művelődési Központ” Nonprofit Közhasznú Kft. (13-09-184838, székhely: 2700 Cegléd, Kossuth tér 5/a.),

VÁRVAG Nonprofit Kft. (13-09-128232, székhely: 2700 Cegléd, Gubody utca 28.),

Ceglédi Sportcsarnok Kft. (13-09-116546, székhely: 2700 Cegléd, Rákóczi út 33.),

Ceglédi Termálfürdő Üzemeltető Kft. (13-09-092498, székhely: 2700 Cegléd, Fürdő út 27-29.),

Ceglédi Városfejlesztési Kft. (13-09-139157, székhely: 2700 Cegléd, Eötvös tér 6.)

100 %-ban tulajdonos alapítója az alábbi **döntéseket hozza**:

1. **Elrendeli, hogy** a gazdasági társaságok dolgozói 2024. decemberében egyszeri 100.000,- Ft cafeteria kifizetésben részesüljenek.
2. **Elrendeli, hogy** a gazdasági társaságok írásban kérelmezzék a Polgármester hozzájárulását minden 250.000,- Ft feletti kötelezettségvállalásukhoz.
3. **Elvonja** a „Kossuth Művelődési Központ” Nonprofit Közhasznú Kft. Támogatási Szerződés alapján járó támogatásából a 2024 október, november és december havi, azaz 3 havi működési támogatást - összegszerűen 34.406.000,- Ft-ot.
4. **Elvonja** a VÁRVAG Nonprofit Kft. Támogatási Szerződés alapján járó támogatásából a 2024 október, november és december havi, azaz 3 havi működési támogatást - összegszerűen 68.299.500,- Ft-ot.
5. **Felhatalmazza** dr. Csáky András polgármestert, hogy a 2. pontban hivatkozott 250.000,- Ft feletti kötelezettségvállaláshoz a hozzájárulást megadja.
6. **Felhívja** a 3. és 4. pontban hivatkozott gazdasági társaságok ügyvezetőit *Cegléd Város Önkormányzatának 2024. évi költségvetéséről szóló 3/2024. (II. 22.) önkormányzati rendeletében* jóváhagyott üzleti tervük módosítását hajtsák végre, és azt a Polgármester részére nyújtsák be 2024. december 16-ig.
7. **Utasítja** a Ceglédi Közös Önkormányzati Hivatalt, hogy a határozatról az érintetteket értesítse.

**Határidő:** azonnal **Felelős 2-4. és 6. pontokban:** érintett ügyvezetők

**Felelős 5. és 7. pontban:** dr. Csáky András polgármester

**A határozatot kapják:**

1. Kontroller és általa:
2. Ceglédi Sportcsarnok Kft.
3. Ceglédi Termálfürdő Üzemeltető Kft.
4. Ceglédi TV Közhasznú Nonprofit Kft.
5. Ceglédi Városfejlesztési Kft.
6. „Kossuth Művelődési Központ” Nonprofit Közhasznú Kft.
7. Várvag Nonprofit Kft.
8. Ceglédi KÖH Pénzügyi Iroda
9. Helyben Irattár

Az előterjesztést láttam:Dr. Diósgyőri Gitta címzetes főjegyző