Iktatószám: 40698/6//2024.

**CEGLÉDI VÁROSI KÖNYVTÁR**

**Belső Ellenőrzési Terv**

**2025.**

a/ Az ellenőrzési terv elkészítése során felhasznált kimutatások, elemzések, egyéb dokumentumok felsorolása

A Ceglédi Városi Könyvtár (továbbiakban: Könyvtár) ellenőrzési tervének elkészítését kockázatelemző munka előzte meg, melynek információs forrását képezték a beszámolók, a pénzforgalmi jelentések és egyéb pénzügyi kimutatások, a mérlegtételek alátámasztásához elkészített leltárak, a szakmai beszámolók, az előző évi belső és külső szervezetek ellenőrzési jelentéseinek megállapításai.

b/ Az ellenőrzési tervet megalapozó elemzések és a kockázatelemzés eredményének összefoglaló bemutatása

Az ellenőrzésre kiválasztott témaköröket a kockázatelemzés alapján felállított prioritások határozzák meg.

Az éves ellenőrzési tervhez készített kockázatelemzésben, a stratégiai időszakra meghatározott és az éves tervezésnél felülvizsgált kockázatok alapján kijelöltük a kockázatokat hordozó fő folyamatokat és a folyamatokhoz tartozó kockázati tényezőket. A kockázatok értékelésével meghatároztuk a működésre és gazdálkodásra fokozott veszélyt jelentő magas kockázatokat, és kezelésükre ellenőrzéseket tervezünk.

A kockázatelemzés alapján a belső ellenőrzés 2025. évben a gazdálkodáshoz kapcsolódó folyamatok vizsgálatára helyezi az ellenőrzési fókuszt.

c/ A bizonyosságot adó tevékenységhez rendelkezésre álló és a szükséges ellenőri kapacitás tervezése

A Ceglédi Városi Könyvtár 2025. évi belső ellenőrzési tervében a belső ellenőrzés kapacitása összesen 22 szakértői nap, az alábbi megoszlásban:

|  |  |
| --- | --- |
| Megnevezés | Ellenőrzési napok száma  /szakértői nap/ |
| ellenőrzési feladatok: | 16 |
| utóellenőrzés | 1 |
| soron kívüli ellenőrzések tartaléka | 2 |
| tanácsadói tevékenység | 1 |
| képzés | 0 |
| egyéb tevékenység (tervezés, beszámolás) | 2 |

Az ellenőrzési tervet – a költségvetési szervek belső ellenőrzésről szóló 370/2011. (XII.31.) Korm. rendelet előírásai alapján – úgy állítottuk össze, hogy szükség esetén az abban nem szereplő soron kívüli ellenőrzési feladatok is végrehajthatók legyenek. A terven felüli vizsgálatokra 9 % tartalékidőt határoztunk meg a tervben.

A költségvetési szervek önálló belső ellenőrzésének részletes feladatait az alábbi táblázatokban foglaljuk össze, a Pénzügyminisztérium által közzétett tervminta szerinti tartalommal.

**Ellenőrzési terv részletes feladatai**

|  |  |  |  |  |  |  |
| --- | --- | --- | --- | --- | --- | --- |
| **Az ellenőrzés**  **tárgya** | **Az ellenőrzött**  **szerv, szervezeti**  **egység** | **Az ellenőrzés célja, módszerei,**  **ellenőrizendő**  **időszak** | **Kockázati**  **tényezők** | **Az ellenőrzés**  **típusa** | **Az ellenőrzés**  **tervezett**  **ütemezése** | **Az ellenőrzésre**  **fordítandó**  **kapacitás** |
| Gazdálkodás átfogó ellenőrzése | Ceglédi Városi Könyvtár | **Célja**: annak megállapítása, hogy:  - az intézmény kialakította-e a szabályszerű gazdálkodás kontrollkörnyezetét,  - a költségvetésében jóváhagyott pénzügyi keretet a megjelölt célokra használta-e fel,  -a gazdálkodás során biztosította-e a források szabályszerű felhasználását,  -a vagyongazdálkodás során érvényesült-e a vagyon rendeltetésszerű, biztonságos használata,  -a vezetői és egyéb kontrolltevékenységek beépültek-e a gazdálkodási folyamatokba.  **Módszerei**: mintavételes ellenőrzés  **Időszak**: 2024. | -kontrollkörnyezet hiányosságai,  - pénzügyi források rendelkezésre állása,  -kontrolltevékenységek működése | pénzügyi ellenőrzés | 2025.  II. negyedév | 16 szakértői nap |
| Utóellenőrzés | Ceglédi Városi Könyvtár | **Célja:** annak megállapítása, hogy az előző évi ellenőrzés javaslatai hogyan hasznosultak.  **Módszerei**: mintavételes ellenőrzés  **Időszak:** 2024. | Intézkedési tervek végre nem hajtása | szabálysz.  ellenőrzés | 2025.  II. negyedév | 1 szakértői nap |

Cegléd, 2024.10.28.

Jóváhagyta:

Kabdebó-Ladik Lívia

igazgató