**Ceglédi Közös Önkormányzati Hivatal**

**Jegyzőjétől**

2700 Cegléd, Kossuth tér 1.

Levélcím: 2701 Cegléd, Pf.: 85.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Iktatószám: 40698/2024.  Előterjesztő: dr. Diósgyőri Gitta címzetes főjegyző  Szakmai előterjesztő: Steiger Rita belső ell. vezető | Tárgy: Belső ellenőrzési terv 2025. |

**ELŐTERJESZTÉS**

A Képviselő-testület ülésére

Tisztelt Képviselő-testület!

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) alapján a belső ellenőrzés éves ellenőrzési tervet készít, mely a stratégiai tervben és a kockázatelemzés alapján felállított prioritásokon alapul.

Magyarország helyi önkormányzatairól szóló 2011. évi CLXXXIX tv. 119. § (5) bekezdése alapján, a helyi önkormányzatra vonatkozó éves belső ellenőrzési tervet a képviselő-testület az előző év december 31- ig hagyja jóvá.

A Bkr. alapján elkülönítetten kell kezelni az irányítói jogkörben végzett ellenőrzéseket az irányított költségvetési szervek önálló belső ellenőrzésétől, és ennek megfelelően az éves ellenőrzési tervben e kétfajta ellenőrzést külön kell tervezni.

Fentiek alapján, Cegléd Város Önkormányzatának 2025. évi belső ellenőrzési tervét az alábbi tartalommal terjesztem a Képviselő-testület elé:

1. Irányítói jogkörben végzett ellenőrzések terve –melynek hatálya kiterjed az önkormányzati hivatalra, a fenntartott költségvetési szervekre, az önkormányzat többségi irányítást biztosító befolyása alatt működő gazdasági társaságokra, közhasznú társaságokra, valamint az önkormányzat költségvetéséből céljelleggel juttatott támogatások felhasználásával kapcsolatosan a kedvezményezett szervezetekre.
2. Az önkormányzat által fenntartott költségvetési szervek belső ellenőrzési tervei: Lövész u. Óvoda, Pesti úti Óvoda, Széchenyi u. Óvoda, Kossuth Múzeum, Ceglédi Városi Könyvtár, Bölcsődei és Védőnői Igazgatóság.

Az irányítói jogkörben végzett ellenőrzések tervét a Jegyző hagyta jóvá, a fenntartott költségvetési szervek önálló ellenőrzési tervei az intézményvezetők jóváhagyásával kerülnek előterjesztésre.

**Az előterjesztés nyílt ülésen tárgyalható, egyszerű szavazati arányt igényel.**

**Kérem a Tisztelt Képviselő-testületet, hogy az előterjesztést tárgyalja meg, és a határozati javaslatot fogadja el.**

**Az előterjesztést a Gazdasági Bizottság és a Pénzügyi Ellenőrző Bizottság tárgyalja, véleményüknek ismertetésére jegyzőkönyv kivonat formájában a Képviselő-testület ülésén kerül sor.**

Cegléd, 2024. december 02.

Dr. Diósgyőri Gitta

címzetes főjegyző

**Határozati javaslat**

Cegléd Város Önkormányzatának Képviselő-testülete a Gazdasági Bizottság és a Pénzügyi Ellenőrző Bizottság javaslatára

1. Elfogadja Cegléd Város Önkormányzata 2025. évi Belső Ellenőrzési Tervét az alábbi tartalommal:

I/ Önkormányzat irányítói jogkörében végzett Belső Ellenőrzési Terve

II/ Önkormányzat által fenntartott költségvetési szervek belső ellenőrzési tervei

Lövész Utcai Óvoda Belső Ellenőrzési Terve

Pesti Úti Óvoda Belső Ellenőrzési Terve

Széchenyi Úti Óvoda Belső Ellenőrzési Terve

Kossuth Múzeum Belső Ellenőrzési Terve

Ceglédi Városi Könyvtár Belső Ellenőrzési Terve

Bölcsődei és Védőnői Igazgatóság Belső Ellenőrzési Terve

2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Diósgyőri Gitta címzetes főjegyző

A határozatot kapja:

1/ Lövész u. Óvoda

2/ Pesti úti Óvoda

3/ Széchenyi u. Óvoda

4/ Kossuth Múzeum

5/ Ceglédi Városi Könyvtár

6/ Bölcsődei és Védőnői Igazgatóság

7/ Ceglédi Közös Önkormányzati Hivatal Belső Ellenőrzése